ഇലോഷ സനീഷിന് ജനനന്മയില് സ്വീകരണം വടകര: ഇന്ത്യ ബുക്ക് ഓഫ് റെക്കോര്ഡ്സ് ജേതാവ് ഇലോഷ സനീഷിന് വടകര താലൂക്ക് ജനനന്മ കോ ഓപ്പറേറ്റീവ് സോ സൈറ്റി യില് സ്വീകരണം നല്കി. വി. പി. സര്വോത്തമന് അദ്ധ്യക്ഷത വഹിച്ചു. പയ്യോളി മുന്സിപ്പല് ചെയര്മാന് വടക്കയില് ഷഫീക്ക് ചടങ്ങ് ഉദ്ഘാടനം ചെയ്തു. ഹരീന്ദ്രന് കരിമ്ബനപ്പാലം, ജിസി.ടി.ടി , കെ. കുഞ്ഞികൃഷ്ണന്,ടി.കെ. കൃഷ്ണന് എന്നിവര് സംസാരിച്ചു. കൊറോണ ഒന്നാം തരംഗത്തില് സാമൂഹ്യ അകലം പാലിക്കുന്നതിനും സോപ്പും സാനിറ്റൈസറുമുപയോഗിച്ച് രോഗം പകരാതിരിക്കാനും മാജിക്കിലൂടെ ജനങ്ങളെ ബോധവല്ക്കരണം നല്കിയതിനാണ് ഇലോഷയെ ഇന്ത്യാ ബുക്ക് ഓഫ് റെക്കോര്ഡ്സിന്റെ അംഗീകാരത്തിന് അര്ഹയാക്കിയത്. പ്രസിദ്ധ മജിഷ്യനായ സനീഷ് വടകരയുടെയും ശില്പയുടെയും മകളായ ഇലോഷയ്ക്ക് ഇതിനകം തന്നെ പ്രേക്ഷകരില് നിന്ന് വലിയ പിന്തുണയും പ്രോത്സാഹനവും ലഭിച്ചിട്ടുണ്ട്. ഇലോഷയുടെ അരങ്ങേറ്റ ജാലവിദ്യ കൂടിയായിരുന്നു ഇത്. ഇത് കൂടാതെ ഇലോഷയുടെ ജാലവിദ്യകളില് പരിസ്ഥിതി സംരക്ഷണം ഉള്പ്പെടെ നിരവധി ബോധവത്കരണ ജാലവിദ്യങ്ങള് അവതരിപ്പിച്ചിട്ടുണ്ട്.കൂടാതെ ഈ ജാലവിദ്യയ്ക്ക് മലയാളി മാജിക് അസോസിയേഷന് നടത്തിയ ഓള് ഇന്ത്യാ ഓണ്ലൈന് മാജിക് മത്സരത്തില് സമ്മാനത്തിന് അര്ഹമായിട്ടുണ്ട്. English summary: Ilosha Saneesh, winner of India Book of Records was given a reception at Vadakara Taluk Janananma Cooperative Society.